gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3503, del 26-05-1999 (1999/3660)

RESOLUCIÓ de 22 de març de 1999, del secretari general de la Conselleria de Sanitat, que sotmet a informació pública l'expedient d'acreditació del Centre de Rehabilitació de Llevant per fer implantacions de teixit ossi.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3503

Data del DOGV
:   26-05-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/3660


Data del document
:   22-03-1999

Organisme emissor
:   Conselleria de Sanitat

Tipus de document
:   Resolució

Descriptors 

:   * Paterna
    * centre mèdic
    * trasplantament d'òrgans

RESOLUCIÓ de 22 de març de 1999, del secretari general de la Conselleria de Sanitat, que sotmet a informació pública l'expedient d'acreditació del Centre de Rehabilitació de Llevant per fer implantacions de teixit ossi. [1999/Q3660]
  
En aquesta Secretaria General de la Conselleria de Sanitat, de la Generalitat Valenciana, s'instrueix l'expedient, promogut pel director mèdic del Centre de Rehabilitació de Llevant, per a l'acreditació d'aquest centre, situat a l'avinguda d'Ademús, quilòmetre 11,700, de Paterna (València), per fer implantacions de teixit ossi.
  
Segons estableix l'article 10 de l'Ordre de 10 d'abril de 1989, d'aquesta Conselleria (Diari Oficial de la Generalitat Valenciana número 1.050), en relació amb el que disposa el Decret 33/1997, de 26 de febrer, resolc:
  
Sotmetre aquest expedient a informació pública durant 20 dies, a fi que qui hi estiga interessat puga examinar l'expedient i formular-hi les al·legacions que considere oportunes dins d'aquest termini, comptador des de l'endemà de la publicació d'aquesta resolució.
  
Les al·legacions caldrà presentar-les per escrit en la Unitat de Recursos Sanitaris d'aquesta Secretaria General, situada a València, carrer de Rodríguez Fornos, número 4, que és on es troba l'expedient perquè puguen examinar-lo les persones interessades.
  
També es podran presentar en qualsevol òrgan administratiu dels establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 22 de març de 1999.- El secretari general: Roberto Jesús Roig Oltra.
Diari Oficial de la Generalitat Valenciana


Sumari del DOGV 3534, del 08-07-1999 (1999/5725)

Informació pública de l'aprovació definitiva del Programa d'Actuació Integrada PAI del Sector Nord del Nucli Urbà de Simat de la Valldigna.
-------------------------------------------------------------------------------------------------------------------------------------------

### Dades del document

Número de DOGV
:   3534

Data del DOGV
:   08-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5725


Organisme emissor
:   Ajuntament de Simat de la Valldigna

Tipus de document
:   Anunci

Informació pública de l'aprovació definitiva del Programa d'Actuació Integrada PAI del Sector Nord del Nucli Urbà de Simat de la Valldigna. [1999/Q5725]
  
El Ple de l'Ajuntament de Simat de la Valldigna, en la sessió de data 29 de març, ha acordat aprovar, definitivament, la proposta de Programa d'Actuació Integrada del Sector Nord del Nucli Urbà de Simat de la Valldigna, promoguda per aquest Ajuntament, que ha sigut sotmesa a informació pública per l'Acord de data 29 d'octubre de 1998, la qual es fa pública mitjançant aquest edicte.
Diari Oficial de la Generalitat Valenciana


Sumari del DOGV 3475, del 16-04-1999 (1999/2188)

Informació pública de la modificació dels estatuts de l'Asociación Profesional de Fabricantes de Arcas Fúnebres del Este de España.
-----------------------------------------------------------------------------------------------------------------------------------

### Dades del document

Número de DOGV
:   3475

Data del DOGV
:   16-04-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/2188


Organisme emissor
:   Conselleria d'Ocupació, Indústria i Comerç

Tipus de document
:   Anunci

Informació pública de la modificació dels estatuts de l'Asociación Profesional de Fabricantes de Arcas Fúnebres del Este de España. [1999/Q2188]
  
Per a complir el que s'ha disposat en la normativa legal vigent sobre depòsit d'estatuts d'associacions professionals, organitzacions empresarials i sindicats de treballadors i funcionaris, i als efectes establits en la indicada normativa, es fa públic que ha sigut depositada en esta Oficina, adscrita a la Direcció General de Treball, la certificació referent a l'acord adoptat per l'Assemblea General, realitzada el dia 17 d'abril de 1998, relatiu a la modificació dels estatuts de l'organització professional denominada Asociación Profesional de Fabricantes de Arcas Fúnebres del Este de España.
  
La indicada modificació consistix a redactar novament els articles 1, 2, 5, 9, 16, 20, 22, 23, 24 i 26 dels seus estatuts.
  
Firmen l'acta el senyor Fernando Luis Clemente Richart i altres.
Diari Oficial de la Generalitat Valenciana


Sumari del DOGV 3596, del 04-10-1999 (1999/8170)

Informació pública del programa d'actuació integrada de la unitat d'execució BAM-1.
-----------------------------------------------------------------------------------

### Dades del document

Número de DOGV
:   3596

Data del DOGV
:   04-10-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/8170


Organisme emissor
:   Ajuntament de Xàbia

Tipus de document
:   Anunci

Informació pública del programa d'actuació integrada de la unitat d'execució BAM-1. [1999/S8170]
  
La Regidoria Delegada d'Urbanisme, en data 25 de maig de 1999, ha dictat la resolució número 825/1999, l'apartat dispositiu de la qual és el següent:
  
"Primer
  
Sotmetre a informació pública el programa d'actuació integrada de la unitat d'execució BAM-1, format d'alternativa tècnica, avantprojecte d'urbanització, projecte de reparcel·lació i estudi de detall, presentat pel senyor Álvaro Gómez Sierra en representació de la senyora María Teresa Llidó Cholbi durant el termini de 20 dies, comptadors des de la publicació de l'últim anunci, perquè es puguen formular al·legacions, o s' s'escau, alternatives tècniques que pretenguen competir amb l'exposada.
  
Les proposicions juridicoeconòmiques, es presentaran durant els cinc dies següents al venciment del termini anterior.
  
Aquests terminis quedaran prorrogats, per 20 dies addicionals, si durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això per un import no inferior a l'1% del cost previst de les obres d'urbanització. L'acte d'obertura de pliques se celebrarà en la següent data hàbil a la conclusió del termini per a presentar-les.
  
Segon
  
Ordenar la notificació d'aquesta a tots els interessats, i també als titulars cadastrals.
  
Tercer
  
Retre compte d'aquesta resolució a l'Ajuntament Ple, en la pròxima reunió que se celebre."
  
Cosa que es publica perquè se'n prenga coneixement.
Diari Oficial de la Generalitat Valenciana


Sumari del DOGV 3477, del 20-04-1999 (1999/2570)

ORDRE d'1 de març de 1999, de la Conselleria de Presidència, per la qual s'aprova la creació i classificació del lloc de vicesecretaria intervenció de l'Ajuntament de Betxí.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   3477

Data del DOGV
:   20-04-1999

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1999/2570


Data del document
:   01-03-1999

Organisme emissor
:   Conselleria de Presidència

Tipus de document
:   Ordre

Descriptors 

:   * Betxí
    * administració local
    * professió administrativa

ORDRE d'1 de març de 1999, de la Conselleria de Presidència, per la qual s'aprova la creació i classificació del lloc de vicesecretaria intervenció de l'Ajuntament de Betxí. [1999/M2570]
  
L'Ajuntament de Betxí, en sessió plenària de 2 de novembre de 1998, va aprovar la creació d'un lloc de treball denominat vicesecretaria intervenció per a l'exercici de funcions de col·laboració immediata a les de secretaria i intervenció i el va classificar en secretaria de classe tercera.
  
De conformitat amb allò que s'ha disposat en l'article 2.2.g) del Reial Decret 1.732/1994, de 29 de juliol, els llocs de col·laboració de les corporacions locals seran classificats a proposta de la corporació i estaran reservats a funcionaris amb habilitació de caràcter nacional de la subescala i categoria que procedisca, en aquest supòsit a funcionaris pertanyents a la subescala de secretaria intervenció.
  
L'expedient ha sigut tramitat, conforme a les prescripcions legals.
  
Per tant, i en ús de les competències atribuïdes pels articles 2.2.c) i 6 del Decret 159/1997, de 29 d'abril, del Govern Valencià, pel qual s'aprova el Reglament Regulador de Llei de Competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Crear i classificar el lloc de vicesecretaria intervenció de l'Ajuntament de Betxí en secretaria de classe tercera. Dit lloc de col·laboració amb les funcions de secretaria i intervenció quedarà reservat a funcionaris amb habilitació de caràcter nacional pertanyents a la subescala de secretaria intervenció.
  
Contra aquesta ordre, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptats des de l'endemà de la seua publicació, de conformitat amb allò que s'ha establit en els articles 8,14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, tot això sense perjuí que s'utilitze qualsevol altra via que es considere oportuna.
  
València, 1 de març de 1999
  
El conseller de Presidència,
Diari Oficial de la Generalitat Valenciana


Sumari del DOGV 3460, del 24-03-1999 (1999/1983)

RESOLUCIÓ de 22 de febrer de 1999, del director general de l'Institut Valencià de Finances, per la qual es denominen en euros les quotes d'amortització, corresponents a la sèrie A de l'emissió de deute públic de la Generalitat Valenciana per a 1988.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/1983


Organisme emissor
:   Institut Valencià de Finances

Tipus de document
:   Resolució

RESOLUCIÓ de 22 de febrer de 1999, del director general de l'Institut Valencià de Finances, per la qual es denominen en euros les quotes d'amortització, corresponents a la sèrie A de l'emissió de deute públic de la Generalitat Valenciana per a 1988. [1999/Q1983]
  
La Llei 46/1998, de 17 de desembre, sobre introducció de l'euro, estableix en els articles 16 i 17 el sistema de redenominació aplicable a les emissions registrades en el mercat de deute públic en anotacions i el que fa referència als que estigueren en altres sistemes de negociació i registre, i que la redenominació necessitarà acord previ de l'emissor.
  
Mitjançant la Resolució de 21 de desembre de 1998, del director General de l'Institut Valencià de Finances, es va procedir a la redenominació dels valors de deute públic de la Generalitat Valenciana registrada en el mercat de deute públic en anotacions i en la Borsa de Valors de València.
  
En virtut del Decret 83/1994, de 26 d'abril, i del Decret 94/1996, de 21 de maig, tots dos del Govern Valencià, resolc:
  
Article únic
  
L'import en euros de les quotes d'amortització per títol, corresponent a la sèrie A de l'emissió de deute públic de la Generalitat Valenciana per a 1988, és el següent:
  
Data Amortització Import viu
  
30 octubre 1999 50,08 50,11
  
30 octubre 2000 50,11 0
Diari Oficial de la Generalitat Valenciana


Sumari del DOGV 3449, del 08-03-1999 (1999/1296)

Ressenya de l'Acord de 17 de desembre de 1998, de la Comissió Territorial d'Urbanisme de València, referit a l'aprovació definitiva de la modificació núm. 16, parc de bombers, del Pla General d'Ordenació Urbana de Paterna.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/1296


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de l'Acord de 17 de desembre de 1998, de la Comissió Territorial d'Urbanisme de València, referit a l'aprovació definitiva de la modificació núm. 16, parc de bombers, del Pla General d'Ordenació Urbana de Paterna. [1999/X1296]
  
D'acord amb l'article 59.4.b de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme de València, de 17 de desembre de 1998, i publicada junt amb les Normes Urbanístiques aprovades, en el Butlletí Oficial de la Província de València núm. 17, de 21 de gener de 1999.
  
- Alaquàs. Modificació núm. 16, Parc de bombers, del Pla General d'Ordenació Urbana.
  
Contra aquest acord, que no posa fi a la via administrativa, es podrà interposar recurs ordinari davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de publicació del present anunci. Tot això sense perjuí d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3560, del 13-08-1999 (1999/6765)

Rotlle d'apel·lació número 394/1998. Cèdula de notificació.
-----------------------------------------------------------

### Dades del document

Número de DOGV
:   3560

Data del DOGV
:   13-08-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/6765


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 394/1998. Cèdula de notificació. [1999/Q6765]
  
La Secció Sisena de l'Audiència Provincial de València ha dictat, en el rotlle d'apel·lació número 394/1998, la sentència que té com a encapçalament i part dispositiva el que es diu tot seguit:
  
"Audiència Provincial de València
  
Secció Sisena
  
Sentència número 509
  
- President: Vicente Ortega Llorca
  
- Magistrats:
  
· Rafael Sempere Doménech
  
· José Manuel Valero Díez
  
València, 17 de maig de 1999
  
La Secció Sisena d'aquesta Audiència Provincial, sent-ne ponent el magistrat Rafael Sempere Doménech, ha vist les actuacions de judici de menor quantia, promogudes davant el Jutjat de Primera Instància número 17 de València per Plastival, SA, contra el senyor Joel Valera Malherbe de Construcciones Adrigar, SL, sobre reclamació de quantitat; pendents davant d'aquesta Secció en virtut del recurs d'apel·lació interposat pel demandant, representat per la procuradora Elena Gil Bayo i dirigit pel lletrat Luis Fernández de Córdoba. L'apel·lat no ha comparegut.
  
Decisió
  
1. Estimem el recurs d'apel·lació formulat per l'entitat Plastival, SA.
  
2. Revoquem en part la sentència de data 9 de març de 1998 del Jutjat de Primera Instància número 17 de València pel que fa al pronunciament sobre costes de primera instància, les quals imposem als demandats, Construcciones Adrigar, SL, i el senyor Joel Valera Malherbe, administrador únic de l'entitat esmentada.
  
3. No es fa imposició de costes d'aquesta alçada.
  
I, quan pertoque, amb un certificat literal d'aquesta resolució i l'ofici oportú, retorneu les actuacions originals al jutjat de procedència.
  
Aquesta és la nostra sentència, de la qual s'unirà un certificat al rotlle, que pronunciem, manem i firmem".
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Construcciones Adrigar, SL, i el senyor Joel Valera Malherbe.
  
València, 14 de juliol de 1999.- La secretària: Eugenia Rosa Martín Landete.
  
Audiència Provincial de València
Diari Oficial de la Generalitat Valenciana


Sumari del DOGV 3525, del 25-06-1999 (1999/4604)

Rotlle d'apel·lació número 671/1998. Cèdula de notificació.
-----------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/4604


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 671/1998. Cèdula de notificació. [1999/Q4604]
  
La Secció Sisena de l'Audiència Provincial de València ha dictat, en rotlle d'apel·lació número 671/1998, la sentència que té l'encapçalament i la part dispositiva com es diu tot seguit:
  
"Audiència Provincial de València
  
Secció Sisena
  
Sentència número 402
  
- President: Ana Pérez Tórtola
  
- Magistrats:
  
· Purificación Martorell Zulueta
  
· Juan Fermín Prado Arditto
  
València, 26 d'abril de 1999
  
La Secció Segona d'aquesta Audiència Provincial, integrada pels magistrats anotats al marge, i sent-ne ponent Purificación Martorell Zulueta, ha vist el present recurs d'apel·lació en ambdós efectes, contra la sentència de 6 de març de 1998 actuacions de judici de menor quantia 172/1997, tramitats pel Jutjat de Primera Instància número 1 de Quart-València.
  
Ha sigut part en el recurs, com a apel·lant Enrique Manzanera Tárrega representat pel procurador dels tribunals Amparo García Ballester baix la direcció lletrada de Juan Luis Vanrell Oms i com a part apel·lada Taybal, SA, representada pel procurador dels tribunals Sergio Llopis Aznar baix la direcció lletrada de Pedro Hernández Miragall i també apel·lada Industrial Coyba, SL, en rebel·lia.
  
En atenció al que s'exposa, la Secció Segona de l'Audiència Provincial de València, en nom de SM el Rei, i per l'autoritat conferida per la Constitució aprovada pel poble espanyol
  
Decisió
  
Primer. Desestimem el recurs d'apel·lació formulat per la representació de Enrique Manzanera Tárrega contra la sentència de data 3 de març de 1996, que es confirma íntegrament.
  
Segon. Imposem les costes d'aquesta alçada a la part apel·lant.
  
Al temps, retorneu les actuacions originals al Jutjat de procedència, amb un certificat d'aquesta sentència, perquè conste i s'execute.
  
Aquesta és la nostra sentència, que pronunciem, manem i firmem.
  
No cap recurs de cassació."
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la industrial Coyba, SL.
Diari Oficial de la Generalitat Valenciana


Sumari del DOGV 3619, del 05-11-1999 (1999/9217)

Notificació de liquidació girada en concepte de sanció de joc (expedient número 219/1998).
------------------------------------------------------------------------------------------

### Dades del document

Número de DOGV
:   3619

Data del DOGV
:   05-11-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/9217


Organisme emissor
:   Conselleria d'Economia i Hisenda

Tipus de document
:   Anunci

Notificació de liquidació girada en concepte de sanció de joc (expedient número 219/1998). [1999/F9217]
  
S'ha intentat la notificació expressa a cadascun dels interessats que s'indica i com que no s'ha pogut practicar, d'acord amb el que estableix l'article 59.4 de la Llei 30/1992, de 26 de novembre, reguladora del procediment administratiu comú, per mitjà d'aquest anunci es notifica a les persones que a continuació s'esmenten les liquidacions girades en concepte de sancions de joc, com a conseqüència dels expedients de sanció de referència i pels imports que s'indiquen.
  
El termini per a l'ingrés en període voluntari és el següent:
  
- Si aquest anunci es publica en la primera quinzena del mes: fins al dia 5 del mes següent.
  
- Si és publicat en la segona quinzena: fins al dia 20 del mes següent.
  
Així mateix, es comunica als interessats que contra les liquidacions esmentades es podrà interposar, en el termini de 15 dies hàbils, comptats a partir de l'endemà de la publicació, recurs de reposició davant d'aquesta oficina o reclamació economicoadministrativa davant del Tribunal Economicoadministratiu Regional de València, sempre que no implique qüestionar la resolució que ha originat la creació d'aquestes, ja que en aquesta resolució ja s'ha donat la via de recurs corresponent
Diari Oficial de la Generalitat Valenciana


Sumari del DOGV 3429, del 08-02-1999 (1999/845)

Informació pública de la iniciativa per a la instal·lació d'un celler per a l'elaboració, criança, envelliment i embotellament de vi, a la finca Hoya de Cadenas, parcel·les 819 i 822, polígon 11, del terme municipal d'Utiel (València). Expedient DIC-1/99.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3429

Data del DOGV
:   08-02-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/845


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública de la iniciativa per a la instal·lació d'un celler per a l'elaboració, criança, envelliment i embotellament de vi, a la finca Hoya de Cadenas, parcel·les 819 i 822, polígon 11, del terme municipal d'Utiel (València). Expedient DIC-1/99. [1999/X845]
  
El conseller d'Obres Públiques, Urbanisme i Transports, amb data 13 de gener de 1999, va resoldre admetre a tràmit i sotmetre a informació pública, durant el termini de 20 dies, la iniciativa presentada per José María Gandía Perales, en representació de la entitat mercantil Vicente Gandia Pla, SA, per a la instal·lació d'un celler per a l'elaboració, criança, envelliment i embotellament de vi, a la finca Hoya de Cadenas, parcel·les 819 i 822, del polígon 11, del terme municipal d'Utiel, de conformitat amb el que disposa l'article 20 de la Llei 4/1992, de la Generalitat Valenciana, de 5 de juny, sobre Sòl No Urbanitzable.
  
Així mateix, se sotmet a exposició pública mitjançant aquest anunci l'Estudi d'Impacte Ambiental de l'activitat ja referida, en compliment del que disposa el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental.
  
Durant aquest termini els interessats podran presentar reclamacions i suggeriments, així com altres iniciatives i alternatives a la proposta desencadenant del procediment.